
Det går i gjennomsnitt 17 år før overgrepsutsatte forteller om hva de har vært utsatt for. Det er det mange grunner til, men vi ønsker å bidra til at alle disse årene med smerte reduseres betraktelig.

Det er alltid en mulighet for å finne noen å snakke med. Å ta kontakt med ansatte på et av Nok. sentrene er en av disse mulighetene.

«Nå er det Nok.» er en bok skrevet av brukere på Nok. senteret i Gjøvik og på Nok. senteret i Oslo. Vi ønsker å dele tekster som kan være med på å belyse hva fellesskapet har gjort for oss.

Nok. er et lavterskel hjelpetilbud og fagressurs om seksuelle overgrep. Du finner mer informasjon på noksentrene.no.

Noen av forfatterne bruker sitt eget navn, andre bruker pseudonym. De som står frem her, har gått med på å fristille seg fra den taushetsplikten som de ansatte selvfølgelig har.

Det er mange som kvier seg for å ta kontakt, for de vet ikke helt hva de skal si. Fordelen er at de som tar telefonen vet hva de skal spørre om. Ikke nøl med å ta kontakt, og ikke nøl med å bli en del av vårt fellesskap.

Spørsmål eller kommentarer kan dere gjerne sende til: blikkforlag@gmail.com

Varm hilsen fra skrivelærer i Gjøvik og redaktør Janne Aasebø Johnsen

